### Beslutning

Udvalget besluttede projekt nr. 2020-24 med 0,7 mio. kr., projekt nr. 2020-15 med 2,9 mio. kr. samt projekt 2020-18 med 0,1 mio. kr.

Udvalget ønsker et nyt grundlag for projekt nr. 2022-20 til næste år og ønsker, at de ikke brugte midler forelægges til en ny prioritering på et kommende udvalgsmøde.

### Sagsfremstilling

## Resume og sagens baggrund

På Kommunalbestyrelsens møde den 27. april 2022 blev der frigivet en anlægsbevilling
på i alt 8,3 mio. kr. til trafiksikkerhedsindsatser i 2022. På Teknik- og Miljøudvalgets møde den 7. april 2022 blev det besluttet at gennemføre alle de foreslåede projekter markeret med grøn i Bilag 1 - dog med den bemærkning, at der skulle undersøges eventuelle alternative løsninger til trafiksikkerhedstiltag ved henholdsvis Skolen på [adresse] og [adresse] i [adresse], og at sagen skulle genoptages med prioriteringsforslag i forhold til eventuelt resterende midler.

## Indstillinger

Chefen for Vej, Ejendom og Affald indstiller, at udvalget inden for årets anlægsramme til trafiksikkerhedsindsatser beslutter at igangsætte alle de foreslåede projekter.

## Behandling

Teknik- og Miljøudvalget.

## Sagsfremstilling

På Teknik- og Miljøudvalgets møde den 7. april 2022 blev det besluttet at gennemføre alle de foreslåede projekter, som var markeret med grøn i Bilag 1, men at der skulle undersøges eventuelle alternative løsninger i relation til trafiksikkerhedstiltag ved Skolen på [adresse] og hastighedstiltag på [adresse] i [adresse], og at sagen skulle genoptages med prioriteringsforslag i forhold til de resterende midler.

Skolen på [adresse]
I forbindelse med forlængelsen af cykelstien og fortovet forbi Skolen på [adresse] i 2020 blev det på baggrund af besigtigelser og droneoptagelser ved skolen foreslået, at der der også blev lavet et trafiksikkerhedsprojekt på skolens areal. Trafiksikkerhedsprojektet kom derfor med som option i tilbudsfasen, men da midlerne var begrænsede blev trafiksikkerhedsprojektet på skolens areal ikke gennemført.

Trafiksikkerhedsprojektet har til formål at øge trafiksikkerheden og trygheden for skolebørn særligt om morgenen inden ringetid. En del af skolebørnene bliver kørt i skole i bil. Alle møder samtidigt, og der opstår trængsel og af og til kaos på parkeringspladsen. Det skaber mange trafikfarlige situationer. Den intense morgentrafik kan være uoverskuelig for de mindste trafikanter. Parkeringspladsen er umiddelbart udformet uhensigtsmæssig med dårlige oversigtsforhold og overholder ikke vejreglerne.

For at skabe et bedre og hurtigere flow i afviklingen af morgentrafikken og for at øge trafiksikkerheden for skolebørnene anbefales det at etablere ''Kys og Kør'' og at forbedre oversigtsforholdene ved ind- og udkørslerne til parkeringspladserne. Denne løsning kræver en større omlægning af parkeringspladserne. Der henvises til Bilag 3 - Skolen på [adresse].

[adresse] i Snertinge og [adresse] i [adresse]

Projekt nr. 2020.24 - Bjergstedvej i Snertinge: Der er beregnet et anlægsoverslag på 700.000 kr.. Dette foreslås tilpasset og reduceret med 50.000 kr.

Projekt nr. 2020.15 - Havnevej i [adresse]: Der er beregnet et anlægsoverslag på 3 mio.kr. Dette foreslås tilpasset og reduceret med 50.000 kr.

Der vil derfor være mulighed for at prioritere 100.000 kr., og det foreslås, at dette beløb anvendes til projekt nr. 2020.18 - [adresse] i Snertinge. Dette projekt omhandler genafmærkning på strækningen.

Der henvises til Bilag 1 - Trafiksikkerhedsliste og Bilag 2 - Notat om anbefalede trafiksikkerhedsprojekter. Begge bilag er tilpasset med de nye beløb.

## Økonomiske konsekvenser

Rådighedsbeløbet til trafiksikkerhedsindsatsen i 2022 udgør 8,3 mio. kr. Dette beløb er frigivet på Kommunalbestyrelsesmødet den 27. april 2022 og anvendes til ovenstående indsatser.